Hija karba li llum għandha eku. Li nagħmlu mistosqijiet fuq il-fidi tagħna huwa eżerċizzju san. Il-fidi ma nistgħu npoġġuha fuq l-ixkaffa sakemm nużawha, għaliex imbagħad niskopru li saret dgħajfa u bla sens mill-użu tagħha u ma ssostniniex. U għalhekk il-virtu tal-integrita tinvolvi eżerċizzju importanti li tgħina wkoll fil-mumenti ta' sfida. Li tkun bniedem bil-fidi huwa aktar itqal illum milli kien qatt qabel? Minn naħa l-waħda LE: l-ġenerazzjonijiet passati kellhom ukoll l-isfidi, struggles tagħhom. Imma mbagħad minn naħa l-oħra, illum, hemm sfidi partikolari. F'diversi aspetti l-diskors publiku huwa kontra l-fidi b'mod ġenerali u kontra l-Knisja b'mod partikolari. Faċli ħafna taqta' qalbek. Eżempji Li wieħed jżomm mal-fidi, huwa biżżejjed, mingħajr ma nsemmu li nkabbru l-fidi. Nikbru fil-fidi bix-xewqa u l-prattika – ix-xewqa t'Alla u l-prattika tat-talb. Iż-żminijiet jgħidulna biex niffukaw fuq il-qalb tal-proġett nisrani – Ġesu u l-Vanġelu – u wkoll fuq il-qalb tad-dixxipulat – l-imħabba u s-servizz. Meta niddubitaw fil-qawwa tiegħek Mulej – kattar fina l-fidi Meta naħsbu li int bla saħħa Mulej – kattar fina l-fidi Kattar fina l-fidi Mulej – agħmel li niftħu qalbna għall-preżenza tiegħek fil-ħajja tagħna. Nitlobha xejn jien ? Jew forsi naħseb li tant għandi fidi qawwija li m'għandix bżonn li jkolli aktar ? Naħseb li din it-talba nistgħu kull wieħed u waħda minnha nagħmluha tagħna. Aħna wkoll, bħall-appostli, ngħidu lill-Mulej Ġesù "Kabbar fina l-fidi!" Iva, Mulej, il-fidi tagħna hi żgħira, il-fidi tagħna hi dgħajfa, fraġli, imma noffruhielek hekk kif inhi, sabiex int tkabbarha. Il-fidi hija bħal mustarda – xi ħaġa żgħira ħafna u ħafna drabi nkunu ttentati li nistennew sakemm il-fidi tagħna tikber. Imma parti mill-messaġġ tal-Vanġelu huwa li nużaw il-fidi li għandna, ukoll jekk hija żgħira. B'hekk inkunu nistgħu b'fiduċja fina nfusna u fil-preżenza t'Alla fil-ħajja tagħna. Ġesù jgħid li biżżejjed ikollok fidi hekk, żgħira, imma vera, onesta, biex tagħmel affarijiet li għall-bniedem huma impossibbi u jmorru 'l hemm mill-ħsieb tiegħu. Dan kollu minnu! Ilkoll kemm aħna nafu nies sempliċi, umli, imma li għandhom fidi qawwija ħafna, li veru tist ċċaqlaq il-muntanji! Naħsbu ftit fil-missirijiet u l-ommijiet li jitħabtu ma' sitwazzjonijiet verament diffiċli; jew naħsbu f'xi morda, uħud minnhom gravi, li xorta waħda jirnexxielhom jgħaddu l-hena tagħhom lil dawk li jmorru jarawhom. Dawn in-nies, appuntu minħaba l-fidi tagħhom, ma jiftaħrux b'dak li jagħmlu, anzi, kif jgħid Ġesù fl-evanġelju, jgħidu: "Aħna qaddejja li ma niswew għal xejn. Għamilna biss dak li kellna nagħmlu" (Lq 17, 10). Minjaf kemm nies fostna għandhom din il-fidi qawwija, umli, u li tagħmel ħafna ġid. X'jagħmlek Agostinjan? F'dinja individwalista li llum teżisti huwa wisq aktar importanti l-kliem ta' Missierna Santu Wistin li huwa ħa mill-Atti tal-Appostli: "KEMM HU TAJJEB LI L-AĦWA JGĦIXU FLIMKIEN". Kull fejn kont din kienet u għadha l-preokkupazzjoni kontinwa tiegħi. Kif tara l-kariżma agostinjana fid-dinja tal-lum? Bħal Santu Wistin, għandna ninkoraġixxu lil min jinsab fi triq tal-verità u niġru bla waqfien wara dawk li għadhom aljenati għat-tagħlimm ta' Ġesù Min hu l-agostinjan għalik? Għalija tkun tassew Agostinjan jekk verament tħares lejn il-bżonnijiet spiritwali, intellettwali, materjali, umanitarji u soċjali tad-dinja llum. Din kienet il-preokkupazzjoni ta Missierna Santu Wistin u hekk għandna nkunu aħna wkoll. Għandna raġel għani. Kien jagħmel ta' bi ruħu li lil Lazzru ma jafux jew li mhuwiex jarah. Imma meta dan ir-raġel l-għani miet u kien fi stat ta' tbatija lil Lazzru jsejjaħlu b'ismu meta lil Abraham jgħidlu: "Ibgħat lil Lazzru…" Dan mela kien id-dnub ta' dan ir-raġel sinjur: mhux għax kien sinjur, mhux għax kien jiekol tajjeb u jilbes sabiħ, imma għaliex fil-għana tiegħu għalaq għajnejh għal min kien qiegħed ibati meta fil-fatt seta' jgħinu. Għalhekk nistgħu niġbru dan kollu fil-kelma indifferenza jew insensittivita. U nistgħu narawha fuq 3 aspetti Insensittivita lejn l-aħwa li huma fil-bżonn. Nafu l-isem tal-fqir: Lazzru. Imma tas-sinjur? Ma għandux isem! Huwa ċċentra fuqu nnifsu jew fuq il-qawwa tiegħu minflok f'Alla, u 'jitlef' ismu. Meta jistaqsuh x'jismu ma jgħidx x'jismu, imma iktar x'jipposedi. U kemm ħafna drabi, diversi nies jippretendu li ma jarawx il-fqir! Għalihom il-fqir ma jeżistix. U għalhekk l-indifferenza. Nista' ngħin imma nibża nieqaf. Qatt irrealizzajna li huwa meta inti tkun aware għall-bżonnijiet ta' dawk ta' madwarek, u tara li tirrispondi, li tkun tista' toħroġ minnek l-aħjar tiegħek. Ukoll l-faqar għandu wiċċ, mhux ta' xi ħadd bla isem – imma għandu isem bħal Lazzru Eż l-immigrant Dak li qiegħed San Blas Xi report fil-gazzetta Huwa injora u kien indifferenti lejn l-kelma t'Alla (lil Mose u l-profeti). Il-Kelma t'Alla tista' tfejjaq dan l-għamad. Għalkemm forsi kien jidher li jaf il-Kelma t'Alla, imma ma ħalliex il-kelma tidħol fil-qalb tiegħu. Ma semax il-kelma u għalhekk ma kienx kapaċi li jiftaħ għajnejh u juri kompassjoni mar-raġel fqir. Ma hemmx messaġġier jew messaġġ li jista' jieħu l-post ta' dan il-fqir li ltaqa' miegħu fit-triq, għaliex fihom Ġesù jiġi biex jiltaqa' magħna: "bħalma għamiltu ma' wieħed minn dawn ħuti, għamiltuh miegħi". Huwa injora l-preżenza u l-azzjoni t'Alla fl-affarijiet iż-żgħar u ordinarji ta' kuljum Jiġri li meta aħna nkunu nħossuna f'sikkitna u komdi (bħal għani fl-Evanġelju) żgur ninsew lill-oħrajn u ma jinteressawniex il-problemi tagħhom, it-tbatijiet tagħhom u l-inġustizzji li jsofru…noqgħodu gallarija jew inkella fuq is-sufan komdi…. allura qlubna jaqgħu fl-indifferenza: waqt li jien inħossni relattivament tajjeb u komdu, ninsa lil min hu batut. Din l-attitudni egoistika, ta' indifferenza, hi ħaġa li saret globali. Tara aħbar, titħassarhom u tibqa' għaddej u ma tieqafx, u ma jqanqal xejn fik. Tinjora t-tlett aspetti li semmejna. Alla mhux indifferenti lejn id-dinja – għaliex aħna qegħdin inkunu indifferenti? Il-kultura tal-kumdità, twassalna biex naħsbu fina nfusna, twassalna li nkunu insensibbli għall-karba tal-oħrajn, tagħmilna ngħixu fi bżieżaq tas-sapun, li huma sbieħ, imma ma huma xejn, huma biss illużjoni artifiċjali, tal-proviżorju, li twassal għall-indifferenza lejn l-oħrajn. Drajna t-tbatija ta' ħaddieħor, li ma jimpurtaniex minnha, ma tinteressanhiex, m'hix affari tagħna! Biex negħlbu l-indifferenza u l-pretensjonijiet ta' omnipotenza li għandna, ngħixu l-ħajja bħala mixja ta' formazzjoni tal-qalb . Li jkollna qalb li tħenn ma jfissirx li jkollna qalb dgħajfa. Min irid iħenn għandu bżonn qalb b'saħħitha, soda, magħluqa għat-tentatur, imma miftuħa għal Alla. Qalb li tħalli lill-Ispirtu s-Santu jirfidha u jmexxiha fit-triq tal-imħabba li twassalha għand l-aħwa. Jiġifieri qalb fqira, li tagħraf il-faqar tagħha u tingħata għall-ieħor. Hawn jien Mulej, ġejt nagħmel ir-rieda tiegħek. Hawn jien Mulej, ħa nmur kull fejn tmexxini għax Int sibtni f'posti Lest biex nagħmel dak li jogħġbok. Ħa nkun miegħek fil-mixi tiegħi Għax kliemek, biex ma nibżax, iqawwini fi triqti Int timlieni bil-grazzja tiegħek, għax tħobbni, maħluq kif jien fuq xbiehtek, u la jien maħbub minneK, insib ir-raġuni biex inħares u nimxi 'l quddiem Int tfawwarni b'nifs il-ħajja. Fis-servizz tiegħi, Nara l-qawwa tiegħek taħdem quddiemi Nara l-id tiegħek issawwar l-istorja li sseħħ. Iva… irrid ningħaqad miegħek sabiex nitgħaxxaq fil-grazzja tal-ħniena tiegħek l-aktar fil-mument tat-tbatija u tas-salib. Iżda int tgħidli, Kaire …Ifraħ! Għażiltni biex inkun il-bniedem tiegħek u fik, O Alla biex inkun il-bniedem għall-Knisja fid-dinja tallum biex inkun il-bniedem għall-bnedmin li donnhom bla kwiet ifittxu l-mistrieħ u dan kollu għax insir nixbah lilek qalbi tersaq ma' Qalbek qalbi tkun skont Qalbek ħajti tkun skont Ħajtek u nkun ragħaj fuq l-eżempju tiegħek, ir-Ragħaj it-tajjeb. Għax Int Mulej, Int ir-Ragħaj tiegħi, Int il-mudell għall-passi tiegħi, li b'servizz mimli mħabba u b'relazzjonijiet awtentiċi, tiġbed il-merħla lejn is-sigurtà u b'mod personali, hi taf lilek, għax int ixxomm ir-riħa tal-merħla tan-ngħaġ tiegħek, titmagħha, tħarisha, u Kun ta' ħajti Mulej, iċ-ċentru agħrafni b'qaddej tiegħek, li bla ma jistħoqqli, jien bħalek immexxi l-merħla kull fejn tibgħatni, Kun int Mulej il-bennej tal-komunità li tagħha u magħha nagħmel mixja ta' fidi. Agħtini qalb li tixbah lil tiegħek. Ha nħares jien ukoll il-merħla tiegħek biex naħrab u nwarrab kull periklu bil-ħorġa sabiex niftakar li f'qalbi nġorr l-attenzjoni tiegħek ta' missier kollok ħniena u mħabba ta' omm dedikata bl-għasluġ biex inkun għall-oħrajn, bi ħniena, b'kompassjoni, b'sensibilità li noħroġ minni innifsi lejn l-oħrajn b'fedeltà, mingħajr ma naħrab u fejn nara x'qed jimbuttani jew imexxini bil-bastun bħala għajnuna ħa nterraq, nasal u ngħaddi mill-bieb id-dejjaq, fil-kuntatt mal-"wieħed". Għax int r-Ragħaj, għallimni nagħżel, nibni u naqdi fil- Knisja tal-fardal Knisja "li toħroġ" Knisja tal-qadi Knisja li tingħata għall-oħrajn għax kull meta l-qamħa tmut, tagħmel il-frott, u kull darba li jien inmut, nagħti l-frott permezz tal-qadi, tal-imħabba, tax-xandir, tal-ġustizzja soċjali, tal-ferħ, tax-xhieda, tas-smigħ, tat-tjubija, tal-ħlewwa, tal-għaqda, tas-sliem, tas-sabar, tal-mogħdrija, tad-disponibilità, tal-faraġ, tal-maħfra, tal-fejqan, tal-paċi… fi tfixxija kontinwa u fi ftuħ għall-preżenza tiegħek u tal-Ispirtu tiegħek, fostna u fil-kultura tagħna, b'mod kontemplattiv u mistiku, u fi djalogu fratern. Inħobbok Mulej, inħobbok b'qalbi kollha. Ilmaħtni u għażiltni u b'qawwa nafda fiK. Nitolbok ibgħat l-Ispirtu qaddis tiegħek, ħeġġiġli dejjem qalbi bl-imħabba tiegħek ħa nkompli l-vjaġġ ta' bniedem li jemmen , mimli tama, f'mixja kontinwa ta' konverżjoni, u dan kollu fil-ħajja fraterna fil-komunità. Irrid naqdik bil-fedeltà, b'kulma jien, fis-semplicità, sabiex int tkun magħruf u maħbub. Grazzi Mulej talli sejjaħtli, tqawwini u tfawwarli qalbi bl-imħabba tiegħek.